ბარდა (ნოღა)

ბარდა, ბარდავი (, , ) — ნოღა აზერბაიჯანს, ყარაბაღიშ რზენს, ეყარმალუ ტერტერიშ ჟირზოლო წყარპიჯის, ბარდაშ რაიონიშ ადმინისტრაციული ცენტრი. 

ასეიანი ნოღა ბარდაშე მუსხირენი კილომეტრიშ მოჩილათათ ისტორიული ბარდავიშ აკნაცჷმეფი რე. მუჭოთ ჩქჷნ, ნოღა თაქ დიო ხოლო IV ოშწანურას რდჷ. V ოშწანურას ბარდავი ალბანეთიშ მაფეფიშ დო ალბანეთიშ ქირსიანული ოხვამეშ ოხვისტე ნოღა რდჷ, თეშ მუჭოთ შანულამი ოვაჭარე დო კულტურული ცენტრი. 627 წანას ნოღა ჯაბღუ-ხაკანქ გეჭოფჷ დო თიში მახორობა გეშაჭყვიდჷ. VIII ოშწანურაშ დაჭყაფუს არაბეფქ გეჭოფეს. ნოღა ოქერვანე რზეფიშ შარააკართაფუს იდვალუაფდჷ დო შხუ ოვაჭარე-ომოხელე ცენტრი რდჷ. X ოშწანურას სალარიდეფს დოჸუნდჷ, კინ თი ოშწანურას ოორუეშე მოულირი რუსეფქ ქჷდეკინეს. 1192—1193 წანეფს, ქორთუეფიშ ჯარქ დოლესქერჷ. უკულიან ოშწანურეფს უგუჩემებუ ლჷმეფიშ შედეგო ნოღაქ გეფარჩაკუ. XVIII ოშწანურაშ I ნორთის თათარ-მონღოლეფიშ ლესქერუეფიშ უკული ბარდავიქ ოფუტეთ გჷნირთჷ. 

 ოქინაფუეფი 
ბარდავს ასქილადირი რე შქა ოშწანურეფიშ ხურეთმონძღვარალაშ ართ-ართი შანულამი ძეგლი -  მავზოლეუმი (1322, ხურეთმონძღვარი აჰმედ ეიუბ ალ-ჰაფიზ-ოღლუ). დინდარულო გონწყილი ჟირპორტალამი, ანგურათ აკნაგებუ ცილინდრული ფორმაშ ყორში გოლამფირი რე უბრალო დო მოჭიირქელი ანგურათ. თექ გოხოლუას მაჟირა, თ. ჯ. ახსადანბაბაშ (XIV ს.) მავზოლეუმიშ აკნაცჷმეფი რე (მუჭით ჩქჷნ, აკნაგებუ რე კინე თი ხურეთმონძღვარიშით), თაშნეშე ასქილადირი რე იმამ-ზადეშ მავზოლეუმ-მეჩეთი (XVII-XIX ოშწანურეფი).

 ლიტერატურა 



 სქოლიო 

კატეგორია:აზერბაიჯანიშ ნოღეფი
კატეგორია:ისტორიული ნოღეფი